Omnibus presentes litteras inspecturis, magister Hugo, officialis Senon., in Domino salutem. Noverint universi quod dominus Willelmus, miles, de Fontanis, et Johannes, frater ejus, coram nobis recognoverunt se leprosis de Popelino, pro quinque solidis paris., annuatim persolvendis, crastino Nativitatis Domini, accensuisse omnes terras quas tenebant dicti leprosi a dictis fratribus ad terragium, infra metas de Fontanis, et totam petiam terre, sicut se comportat, sitam retro domum leprosorum de Fontanis, cum quadam petia terre retro domum defuncti Stephani Seart site, et alteram petiam terre integram, sitam retro granchiam prioris Sancti-Salvatoris de Fontanis, pro ducentis et quadraginta libris pruvin., quas se recepisse confessi sunt coram nobis dicti fratres, in pecunia numerata. Cujusmodi conventiones dicti fratres fiduciarunt se inviolabiliter observaturos; et quod supradicta eisdem leprosis debite garantizabunt, super quibus Gilebertus de Sancto-Florentino, Bartholomeus, draperius, Andreas, monetarius et Theobaldus, sellarius, se plegios obligarum, si vero aliquem eorum mori contigerit, ipsi fratres loco ejus alium sufficientem substituere tenebuntur. In cujus rei memoriam presentem cartam annotari et sigillo Senon. curie, ad petitionem partium, fecimus roborari. Actum, anno Gracie Mº CCº vicesimo primo, mense septembri.